Det finnes en tredje bronsestatuett funnet i nærheten av Perugia som kan dateres nært i tid med to øvrige, men identifikasjonen med Selvans er ikke like sikker. Hodekledningen synes å være et dyrehode, muligens en katt, men kanskje også av et villsvin. Den høyre hånden hviler på hoften mens den venstre hånden stikker ut og holder noe som være en gren av tre med en kvist stikkende ut. Denne atletiske figuren og posituren er dog også benyttet på andre etruskiske statuetter. Salvans opptrer ikke noen scener som kan knyttes til gresk mytologi. Derimot synes det som hans kult var populær blant kvinner. Minst tre av hans nedtegnede følgere var kvinner. Silvanus, på den annen side, ekskluderte kvinner fra en del, om enn ikke alle, av sine ritualer.